táyo yā́ḥ ṣaṣṭíśca trī́ṇi ca śatānyáharlokāstā áhnāmeva sā́ptiḥ kriyaté'hnām pratimā tā́ḥ ṣaṣṭíśca trī́ṇi ca śatā́ni bhavanti ṣaṣṭíśca ha vai trī́ṇi ca śatā́ni saṃvatsarasyā́hānyátha yāḥ ṣáṭtriṃśatpúrīṣaṃ tā́sāṃ ṣaṭtriṃśī táto yāścáturviṃśatirardhamāsálokāstā́ ardhamāsā́nāmeva sā́ptiḥ kriyáte'rdhamāsā́nām pratimā́tha yā dvā́daśa mā́salokāstā mā́sānāmeva sā́ptiḥ kriyáte mā́sānām pratimā tā́ u dvá-dve sahártúlokā r̥tūnā́maśūnyátāyai